Teitkö kasvohoitoja NASCAR-kuljettajille?
Opin samalla, miten miestä miellytetään. -Meidän asiakkaamme ovat naisia.
Uupuneita naisia, jotka kaipaavat vähän hehkeyttä.
Jos saan kymmenen tunnin noet, hiet ja rasvat -
ärtyneen kuljettajan ihohuokosista,
osaan hemmotella myös väsynyttä äitiä, joka on varannut pienen hetken itselleen.
Miksi vaihdat kilparadat pieneen hoitolaamme?
Mieheni johti varikkotiimiä.
Huolehdin perheestäni pitkin mantereen kilparatoja.
Samoin kuljettajista, vaimoista ja välillä varikkoliskoista.
Mistä?
Bändäreistä. -Oletko sinäkin ollut radalla?
Vain katsomossa. En varikolla. -Ensi kaudella sitten.
Avioeron jälkeen asetuin aloilleni.
Olen pitänyt hoitolaa kotonani Egret Fallsissa.
Lapset ovat jo omillaan.
Tapaan exääni vain, jos minulta palaa proppu.
Siis sulake. Autossa tai kotona.
Hienoa, että olette hyvissä väleissä.
Ongelmana on, että talo on liian hiljainen.
Asun yksin, ja asiakkaita on yksi kerrallaan.
Kaipaan toimintaa ja työkavereita.
Olen kuullut teistä pelkkää hyvää.
Minäkin olen hyvä, joten yhdistetään voimamme.
Veisivätkö nykyiset asiakkaat aikaasi täältä?
Eivät. Heillekin tekisi hyvää liittyä jäseniksi tänne.
Työkavereilta toivon selkeitä rajoja, hyvää työmoraalia ja huumorintajua.
Samaa tarjoan itsekin.
Teillä on niin hyvä iho, että olette valmiiksi hyvää mainosta minulle.
Jos siis kutsutte minut töihin.
Minä saan äänestää Helenin puolesta.
Tervetuloa, Genevieve. -Kiitos.
Myös minun ja poissaolijan puolesta. -Nyt pitäisi heiluttaa ruutulippua.
Milloin voit aloittaa? -Onko huomenna liian pian?
Ei ollenkaan. -Nähdään siis huomenna.
Kiitos.
En halua udella, mutta mistä on kyse?
Onko Helen kunnossa?
Pieni väärinkäsitys vain.
Helen ihastuu Genevieveen ja kaikki menee hyvin.
Vakuuttelette kovasti, että kaikki on hyvin.
Juuri siitä tiedän, ettei kaikki ole hyvin.
Ilmoitan päätöksestä Helenille ja raivaan Genevievelle tilaa.
Miettikää te, mitä kerrotte minulle.
Puhutaan Helenille.
Hän viestii Trotterin kanssa, mutta minulle hän ei ole vastannut.
Silloin on vaikea puhua.
ENSIAPU
Äidistä olimme huolissamme. Siksi muutimme heidän luokseen.
Kun löysimme isän keittiön lattialta, järkytys oli -
sanoin kuvaamaton.
Onko Carla äitisi ja Margaretin kanssa kotona?
Hän pitää koko suvun ajan tasalla. -Haluatko, että käymme siellä?
Ei kannata käydä ennen kuin on jotakin kerrottavaa.
Sitten odotetaan.
Harlan, olen todella pahoillani.
Rukoilemme puolestanne. Miten voimme auttaa?
Läsnäolonne auttaa.
Korisporukan ryhmäviesti toimii. -Ja on halvempi kuin lepakkokutsu.
Kiitos, kun ilmoitit. Harlan, kerro, miten voimme auttaa.
Kiitos. Koko kaupunki taitaa pysähtyä, kun kaikki tulevat tänne.
Väännetään kohta kättä siitä, kumpi lähtee avaamaan ravintolan.
Minä voin mennä. En halua satuttaa sinua.
Päivää kaikille.
Harlan.
Lähetetään lounas ja illallinen heille kotiin.
Ilman muuta.
Helen. Hei. Harlan on puhumassa Howielle.
Sinäkö Helenille ilmoitit? -Minä.
Helen.
Isä sai aivoinfarktin. -Todella ikävä juttu.
Oikealla puolella on halvausoireita.
Teemme vielä kokeita. Tulevat päivät kertovat lisää.
Hän pääsee kotiin, vaikka sitten pyörätuolissa.
Sen enempää en tohdi nyt Jumalalta pyytää.
Me kaikki haluamme auttaa perhettäsi. Tukeudu meihin.
Ensin käyn katsomassa isää.
Anteeksi vain.
Me odotamme kyllä. Kaikessa rauhassa.
Heippa.
Hei. -Miten pärjäät?
Sairaalassa oleva isä tuo raskaita muistoja mieleen.
Huomenta, Helen.
Maddie. Dana Sue.
Hyvät herrat.
Miten yhdistämme voimamme Bixbyjen avuksi?
Soitan Skeeterille. Herra Bixby tarvitsee luiskan.
Ehkä paljon muutakin. Millainen talo on?
Vanha ja kaksikerroksinen. Makuuhuoneet ovat yläkerrassa.
Siitä tulee kallista.
Koululaiset voisivat ehkä auttaa.
Minä otan yhteyttä seurakuntaan.
Säätiöhän voisi auttaa.
Hieno ajatus. Eikö olekin? -On.
Juuri sopiva projekti.
Autamme lähimmäisiä ilon ja hädän hetkillä.
Kiitos teille.
Se varmasti rauhoittaa Harlanin perheen mieltä.
Niin, kiitos.
Skeeter ja minä suunnittelemme muokkaustyöt Harlanin kanssa.
Autan kaikin mahdollisin tavoin,
mutta voitteko jatkaa tästä? Minun on pakko lähteä oikeuteen.
Tietysti. Saatamme sinut ulos. -Kiitos.
Kiitos, että tulit. -Kiitos, että ilmoitit.
Kaipasimme sinua aamulla.
Pidät Genevievestä varmasti.
Sinähän sen tiedät.
Helen-kiltti. Puhutaan asia halki.
Jos et halua puhua eilisestä, puhutaan siitä, miten autetaan Bixbyjä.
Hoida sinä se.
Sinä voit kertoa perheelle, mitä he tarvitsevat,
ja Dana Sue voi sitten kertoa, miltä heistä nyt tuntuu.
Mukavaa päivänjatkoa.
Mikä noita kolmea vaivaa?
En tiedä, mutta olen huolissani.
HAKU: DANA SUE SULLIVAN
HOITOLAN AVAJAISET
URHEILUTÄHTI SULLIVAN'SIN KUMPPANIKSI
Veisinkö sinut syömään illalla?
Voi, Bill.
Se olisi mukavaa.
Ravintolan uudistaminen stressaa.
En saisi valittaa työstressistä sinulle.
Voit puhua minulle aivan mistä vain.
Menneistä en painosta sinua puhumaan.
Menneisyys on kuin käärmeen nahka.
Kun siitä ei ole enää hyötyä, sen voi luoda ja jättää taakseen.
On turha jäädä vatvomaan asioita, joille ei voi enää mitään.
Eteenpäin vain.
Juuri niin.
Mikä on kumppanisi rakkauden kieli?
Auttaminen. -Laatuaika.
Hienoa! -Mikä pistetilanne on?
Kuten olemme todenneet, tässä ei lasketa pisteitä.
Viis pisteistä. Olen jo voittanut, kun olen saanut sinut.
Pisteitä tärkeämpää on yhdessä oppiminen ja kasvaminen.
Olemme sitoutuneet siihen. -Hyvä. Viimeinen kysymys.
Mikä on kumppanisi salainen haave?
Käynti maan kaikilla baseball-stadioneilla.
Totta. Se ei tosin ole salaisuus.
Entä Dana Suen haave?
Dana Sue haluaa ostaa naapuritalon,
jotta Annie voi asua siinä hankittuaan perheen.
Saat sanoa, jos hän on väärässä. -Siitä haaveilin ennen.
Nyt haluan, että Annie tutustuu maailmaan omilla ehdoillaan.
Harmi.
Älkää pitäkö tätä epäonnistumisena.
Jos kaikki vastaukset menisivät oikein, en uskoisi rehellisyyteenne.
Tässä nähdään, miten voitte olla toistenne tukena -
elämän muutosten tuulissa.
Se on parempaa kuin Yankee Stadium.
Entäs Fenwayn stadion?
Te edistytte upeasti.
Voisimmeko siis mennä uudestaan naimisiin?
Mitä sanoit?
Haluamme uudistaa valamme -
sinun siunaaminasi.
Kuulostaa hyvältä.
Tässähän sulaa jäätelökin.
Tämä on sen arvoista.
Karataan yhdessä.
Lisää jäätelöä hakemaanko?
Haluan viedä sinut pois Serenitystä.
Pois huolistasi,
työstäsi ja painavasta vastuusta.
Yhden päivän seikkailulle.
Aivan kahden.
Entä CeCe? -Tuon sinut illaksi kotiin.
Lupaan sen.
Tarjoan yhden päivän pelkkää autuutta,
iloa -
ja romantiikkaa.
Kerro lisää.
Mennään Charlestoniin. Ensin syödään Folly Beachillä.
Nyt minulla on varaa tarjota sinulle muutakin kuin voileipä.
Muistatko, miten lokki vei leivän kädestäsi?
Valitettavasti.
Sitten -
ratsastamme hiekkarannalla.
Sitten piipahdetaan majatalossa -
tekemässä mitä halutaan.
Sitä ennen purjehditaan Drum Islandin ympäri.
Aivan. Illallinen syödään Fleet Landingin terassilla.
Ja yöksi kotiin.
Ihanaa. Milloin?
Huomenna. -Miksi niin pian?
Olemme aina olleet spontaaneja nuoria rakastavaisia.
CeCe aloittaa koulun huomenna.
En voi lähteä ennen häntä.
Mutta sen jälkeen,
koska tällä nuorella -
spontaanilla rakastuneella -
ei ole oikeusistuntoja,
saat minut omaksesi.
Harlan jää yöksi sairaalaan. Isaac vei illallista hänen perheelleen.
Varmaan järjesti samalla leikkitreffit Margaretille ja Bexille.
Näytät siltä, että olet joutunut jäähylle.
Se on oma syyni.
Pahoitin Helenin ja Dana Suen mielen, enkä tiedä, miten korjaisin asian.
Haluan aina korjata kaiken,
mutta nyt en saa korjata muiden ongelmia enkä osaa korjata omiani.
Mietinkin, mikä teitä kolmea vaivasi.
Yritin auttaa Heleniä, mutta menin liian pitkälle.
Missä asiassa?
Ryanin suhteen.
Me autamme toisiamme aina.
Autoimme.
Saatoin rikkoa ystävyytemme.
Olet oikeassa.
Ei pidä puuttua muiden asioihin.
En minä mitään sanonut.
Haluan vain suojella rakkaitani.
Teet sen todella hyvin.
Ehkä kuitenkin riennät aina auttamaan muita,
koska välttelet itse jotakin.
Olen tosi onnellinen kanssasi.
Selvästikin.
Koska olen onnellinen, mietin aikaa,
jolloin olin onneton, loukkaantunut ja vihainen,
ja tajuan, että se aika meni hukkaan.
Kärsin turhaan.
Haluan auttaa muita välttämään sen saman suon.
Haluan korjata asiat,
niin että muidenkin on hyvä olla eivätkä he kulje harhaan.
Ihailen kaikkea sitä mitä teet yhtä paljon kuin rakastan sinua,
muttet mitenkään voi pelastaa kaikkia kaikelta koko ajan.
Teräsmiehelläkin oli päivätyö.
Mitä saa olla? -Kaksi samppanjaa, kiitos.
Tulee.
Hei, kaunisnauruinen.
Hei, Genevieve.
Oliko loistava vai erityisen huono päivä?
Loistava. Toinen on sinulle.
Minkä kunniaksi?
Sain työpaikan.
Onnea. Toivottavasti se tuo sinulle iloa.
Uskoisin niin.
Mitä teet?
Pohdin tämän paikan uutta ruokalistaa.
Ravintolassa työskentely auttaa inspiroitumaan.
Molemmilla on aihetta juhlaan. Tiedän hyvän thaimaalaisen ravintolan.
Aivan kotini vieressä. Lähdetkö seuraksi?
Sehän kuulostaa inspiroivalta.
Lähdetkö reissuun Ryanin kanssa?
Lähden. Päiväretkelle vain.
Onnellisten ihmisten tapaan.
En väittänyt, ettet ole onnellinen. -Et puolustanutkaan minua.
Maddie tahtoo vain sinun parastasi.
Mitä sinä sitten haluat?
Älä aseta minua välikäteen. -Minäkö sen teen?
Haluan, että olet onnellinen. Maddiekin haluaa.
Emme halunneet loukata sinua. Niin tapahtui, ja pyydämme anteeksi.
Herra varjele, tämä on kuin ekana opiskeluvuonna.
Silloin olimme nuoria ja typeriä.
Sitten opimme istumaan alas, tarttumaan margaritaan ja hukuttamaan murheet.
Suuttuneena ei mennä nukkumaan eikä jätetä tequilaa juomatta.
En ole suuttunut. Minua on satutettu.
Helen.
Lounastaisin mieluummin loppuelämäni Mary Vaughnin kanssa joka päivä -
kuin satuttaisin sinua.
Yritimme auttaa, mutta pilasimme kaiken.
Korjataan asia. -Miten?
Anna anteeksi. Tule margaritailtaan.
Hukutetaan murheet ja selvitetään sotkut.
Selittäisitte, miksi olen väärässä.
Ei! Me rakastamme sinua.
Se tuntui halveksunnalta.
Oli hienoa, että sain olla yön isän seurassa,
mutten tajunnut, miten vaikeaa sairaalassa on nukkua.
Saat kyydin koululle, jos tosiaan haluat mennä.
Pitää olla paikalla, kun koulu alkaa. Peseydyn ja vaihdan vaatteet.
Koulun jälkeen menen taas sairaalaan isän luo.
Huomenta. -Joko olette näin pitkällä?
Olen todella kiitollinen.
Autan mielelläni. Isäsi on vanha ystäväni.
Tiedän, herra Skeeter. -Mitäs minä olen sanonut?
Olen aina sanonut teitä herra Skeeteriksi. En osaisi muuta vaikka haluaisinkin.
Sisätilojakin pitää ehkä muokata isällesi.
Vanhat talot ovat haastavia ketterillekin.
Luiska riittää kyllä.
Siirretään huonekaluja ja laitetaan sänky työhuoneeseen.
Kylpyhuoneeseen tarvitaan…
Teemme juuri sen verran kuin te toivotte -
ja isäsi haluaa ottaa vastaan.
Kiitos.
Auttaisitko, Ronnie?
Minä voin auttaa. Baseball opetti hahmottamaan kulmia.
Kertoisiko joku, miksi saan viestejä eilisestä viiriäisruokalajista?
Minä en pidä viiriäisestä enkä tilaa sitä meille ikinä.
Se oli hätätilanne.
Valtasiko viiriäisparvi yhtäkkiä keittiöni?
Lepo vain, minä hoidan tämän.
Saimme toimittajalta kanan sijaan viiriäisiä.
Olit pastorin seurassa enkä halunnut häiritä.
Pitää sopeutua tai jäädä nälkäiseksi. Sopeuduin ja sain asiakkaat ruokittua.
Tämä on kylmää mutta varmasti silti hyvää. Otin ruokaa talteen evääksi.
Mitä taikaa tässä on?
Glaseeraus sen tekee.
Pyysin Jeremyltä pikatoimituksen granaattiomenoita.
Ei ihme, että saan viestejä, joissa tätä ylistetään.
Lupasinhan hoitaa asiat silloin, kun sinulla on muuta.
Hyvä, koska nytkin minulla on muuta.
Jatka samaan malliin. Ja Bailey…
Etsi jotkut muut eväät.
Moi. Hyvää ekaa koulupäivää.
Sitä samaa.
Tuntuu oudolta olla täällä ilman Nellietä ja Jacksonia.
Rouva Lewis on varsinainen tyranni.
Olen kirjoittanut Nellielle, mutta hän ei vastaa.
Ainakaan suoraan. Oletko sinä missään tekemisissä Jacksonin kanssa?
Tilanne on outo ja hankala.
Heillä on varmasti vaikeaa.
Heidän isänsä ero virasta oli kesän suurin uutinen.
Ei ole helppoa, kun kaikki puhuvat isästä, eikä sitä voi mitenkään estää.
Meidän pitäisi olla heidän tukenaan. -He saattavat kaivata omaa tilaa.
Pitää sanoa sinulle yksi juttu vaikken ehkä saisi.
Kerro mitä vain.
Olet hyväsydämisin ihminen, jonka tunnen.
Toista kaltaistasi ehkä tulekaan. Muista se aina.
Hei. -Huomenta.
Annan Isaacille tilaa keittiössä ja toin nämä siksi itse.
Onko jääkaapissasi jokin tietty järjestys?
Jos taskussasi on karkkiranneke, saat köniin.
Tähän ei karkkinauha auta.
Pystymme aina puhumaan asiat halki. Pahempaakin on koettu.
Mitä muka?
Bill ja Ronnie.
Niiden myrskyjen aikana kukaan meistä ei sanonut toiselle: "Mitäs minä sanoin?"
En sanonut nytkään.
Siltä se kuulosti.
Kysyin, onko Helen onnellinen.
Eli uskot, ettei hän ole.
Eikä olekaan, muttei sitä voi sanoa ääneen.
Ei nyt, kun hän on onneton.
Saanko sanoa, että tuo kuulostaa järjettömältä?
Asian olisi voinut antaa olla.
Helen on onneton. -Hänen pitää huomata se itse.
Selvä. Tämä on siis minun vikani.
En minä osoita ketään sormella. Tarjoan vain margaritaa.
Mitä? -Margaritailta meillä huomenna.
Silloin selvitetään kaikki, sillä tämä katastrofi ei saa jatkua.
Vau. -Mitä tuo nyt tarkoitti?
Ilmaisin kiitollisuuteni siitä, että tiedät täsmälleen, mistä on kyse.
Minä voin viedä ne.
Selvähän se.
Tee mitä lystäät.
Heippa. -Moi.
Miten menee? -Siinähän se. Entä itselläsi?
Vähän riippuu siitä, mitä kemian kurssiin kuuluu.
Synttäripäivänäsi Castlewoodissa.
Kiitos vielä. Anteeksi, että vaivasin. -Olin tosissani. En vie sinua sinne enää.
En mene sinne enää.
Parempi niin.
Peremmälle vain. Etsikää hyvä paikka. -Päivää.
Sinulle ja perheellesi koulun lehden toimitukselta.
Suurkiitos, Annie.
Varoituksen sana. Istutte samoilla paikoilla koko lukukauden.
Valitkaa työparinne ajatuksella.
Miksi tulit näin eteen?
Ilmoitusasia ennen kuin aloitetaan.
Perheessäni on meneillään ikävä tilanne,
ja pidän puhelimeni päällä. Vastaan, jos isäni lääkäri soittaa.
Se ei anna teille lupaa viestitellä pulpetin suojissa.
No niin. Kuka haluaa polttaa jotakin?
Purjehduksen jälkeen -
tuntuu hauskasti siltä, että olisi vielä vesillä.
Sisäkorvan tasapainoelin reagoi niin.
Varsinainen romantikko.
Vai kaipaat sinä romantiikkaa?
Mun merelle suunnata täytyy näin
Yksin merelle taivasta päin
Tahdon veneen korkeamastoisen
Ja tähden oppaaksi sen
Ja sinä, rakkaani,
olet tähti, joka minua opastaa.
Nyt opastan sinut kotiin.
Miksei joka päivä voi olla täydellinen?
Jos joka päivä olisi täydellinen, mikään ei tuntuisi erityiseltä.
Täydellisyys on ehkä mahdotonta.
Sitä kohti voi pyrkiä.
Entä jos ei lähdetäkään? -Minulla on kotiintuloaika, meripoika.
Ryan!
Herätys.
Me kuulumme tänne.
Maailmaan. Kasvamaan, muuttumaan ja kokemaan.
Sinä menet hukkaan Serenityssä.
Mitä sanoit?
Voisimme tehdä suuria, tärkeitä asioita.
Teen niitä jo.
Sinäkin teet pian. Löydät paikkasi Serenityssä.
Ymmärrän, että tämä on sinulle suuri muutos.
Näin on kuitenkin paras meille.
Onko? Oletko sinä onnellinen?
Mitä?
Olen!
Etkö tiedä, että olen?
Etkö sinä ole?
Olen onnellinen sinun kanssasi.
Mietin vain, voisimmeko olla vielä onnellisempia.
Aika palata Serenityyn.
Kenellä oli kiva eka koulupäivä?
Oli tosi hyvä päivä. Parasta oli,
kun ranskanope kehui lausumistani jo paremmaksi kuin Tyn.
Niinkö? Tulehan tähän, niin opetan uutta sanastoa.
Miten kääntäisit tämän? -Ei ruokapöydässä.
Anteeksi vain. Minun vuoroni.
Meidän ope sanoi, että tänä vuonna saadaan paljon läksyjä.
Jännittävää!
Haluatko tehdä minunkin tilastotieteen läksyni?
Etkö? Äiti, se on kamalampaa kuin väitit.
Älä vielä lannistu. Olen varma, että pärjäät.
Millainen uusi historian opettaja on? -En tiedä.
Minä tiedän. Opettaja Webster on vasta muuttanut.
Hänen vaimonsa on lääkäri.
Ensivaikutelma: pitkä lukulista, rohkaisee keskusteluihin,
mutta huumorintajua ei ole. Sinua tulee ikävä.
Kiitos.
Haluatko sinäkin kertoa omasta päivästäsi?
Mielelläni, kiitos.
Sain työpaikan.
Saitko? -Mitä?
Kiva. -Onneksi olkoon.
Kiitoksia.
Auttelin Skeeteriä Bixbyjen kodin muokkauksissa,
ja hän otti minut töihin.
Alatko rakentaa taloja?
Lähinnä varmaan kanniskelen tavaroita,
mutta samalla opin paljon kestävästä ja kierrätetystä puusta,
ja se on hienoa.
Onko sinulla oma työkaluvyö? -On. Se on autossa.
Saanko kokeilla sitä?
Siitä vain. Se on aika painava.
Olen vahvempi kuin luulisi. -Sukuvika.
Pöytään 13.
Melkein valmista, herra Sullivan. -Kiitos.
Tämäpä mukava yllätys.
Tilasin ruokaa. Olet myöhään töissä ja minä olen poikki.
Miten Bixbyillä etenee? -Mukavasti.
Calista on paljon apua, ja Harlan perheineen on kiitollinen.
Meille kaikille rakas perhe on hyvä ensikohde säätiölle.
Mitä teette seuraavaksi?
Suunnittelimme tapaavamme ekumeniakeskuksen väkeä -
ravitsemusvarmuusasioissa.
Mikä estää?
Meillä kolmella ei nyt suju oikein mikään.
Kaikki järjestyy kyllä.
Selvitätte asianne aina margaritaillassa.
Olepa hyvä. Kaksi kanaillallista lisukkeineen.
Kiitos, Bailey.
Kaksiko?
Kiitos kovasti.
Anteeksi.
On hirveä nälkä työpäivän jälkeen. Jälkiruokaa en kuitenkaan tilannut.
Se hoidetaan, kun tulet kotiin.
Selittihän Cal,
ettei tämä koulu takaa pääsyä haluamaasi yliopistoon?
Selitti. -Harkitsetko sitä silti?
Harkitsen.
Voin tulla kanssanne tutustumaan kouluun ja kertomaan mielipiteeni, jos haluat.
Haluan. Voidaanko siis käydä siellä tutustumassa?
On hyvä, että tutustut moniin vaihtoehtoihin.
Tämä on kuitenkin yllättävä valinta.
Olit aivan varma, ettet enää halua pelata baseballia.
Kaipaan sitä enemmän kuin kuvittelin.
Tuntuu hyvältä, kun huomataan.
Kun joku näkee sinut toisin kuin kaikki muut.
Juuri niin.
Tiedäthän, ettei arvosi ihmisenä riipu arvostasi urheilijana?
Sanon sen vain, koska minun oli vaikea muistaa se.
Tiedän kyllä.
Pelikentille paluu vain…
Ei ehkä suju halutusti.
Muista sekin mahdollisuus.
Pidän mieleni ja sydämeni avoimena.
Huomaa, etten ole sanonut mitään kotoa pois muuttamisesta.
Kiitos siitä.
Minun on silti kysyttävä.
Mistä tämä johtuu?
Tiedän, että osaan tämän.
Osasin.
Pelatessani olin onnellinen.
Hyviä syitä.
Mieti kuitenkin,
pidätkö kiinni vanhasta unelmasta, koska uutta ei ole löytynyt,
vai siksi, että olet löytänyt uuden,
mutta se tuntuu pelottavalta tai haastavalta.
En neuvo, mitä sinun pitäisi tehdä tai mistä sinun kuuluisi unelmoida.
Toivon vain, että pohdit kaikessa rauhassa -
ennen kuin teet päätöksen.
Kiitos,
kun juttelit ja luotat minuun.
Valkku.
Mihin menet? -Tutkimaan maailmaa.
Menen puhumaan Gaben kanssa unelmista. Sopiiko?
Tietysti. Pidä hauskaa.
Tuntuiko vaikealta antaa Tylle tilaa miettiä itse -
suoran neuvon sijaan?
Ei, mutta pelkäisin, ettei hän kuuntelisi.
Mieleisiä sanoja on helppo kuunnella.
Joskus toinen sanoo asioita, joita ei haluakaan kuulla.
Rakastan sinua.
Hyvä juttu.
Hei!
Tervetuloa kotiin.
Voin mennä ylös, jos Ryan haluaa tulla. -Pysy siinä vain.
Päivä oli mukava mutta pitkä, ja Ryan halusi omaan asuntoonsa.
Tämä on kuitenkin meiltä molemmilta.
Viimeisen kouluvuotesi ensimmäisen päivän kunniaksi.
Konvehteja.
Kiitos tuliaisista. Oliko teillä hauskaa?
Aivan ihanaa. Maistelin kuitenkin konvehteja suurella vaivalla -
peräti viidessä paikassa. Halusin varmistaa, että saat parasta.
Sinun vuorosi kertoa omasta päivästäsi.
Oletko tyytyväinen lukujärjestykseen? -Olen.
Opettaja Ramirez on paras tilastotieteessä.
Kemiaan sain valmentaja Bixbyn. -Hän on hyvä.
Työparinani on Annie Sullivan.
Teillä oli erimielisyyksiä… -Se oli viime vuonna.
Uusi lukuvuosi, uusi alku.
Parasta on kuitenkin se,
että pääsin hallinto- ja politiikkakurssille.
Hieno juttu.
Kerron lisää huomenna. Sinua väsyttää nyt.
Ei väsytä yhtään. Kerro kaikki!
Selvä, mutta ensin…
Ota nyt.
Vain, koska pyydät.
Opettaja sanoi, että ensin tutustutaan korkeimman oikeuden juttuihin -
ja siihen, miten ne päätyivät sinne.
Musiikkia korvilleni. -Samat sanat.
Odotin sinua.
Ärsyttävä asiakas juoksutti minua keittiöön ja takaisin tosi pitkään.
Odotin kovasti eväshetkeämme.
Voisitpa tulla sisään.
On parempi, ettei sinunkaan äitisi saa tietää.
Aikaa tuhlaantuu lisää.
Saat olla tunnin poissa kotoa, matka on 25 minuuttia suuntaansa.
Olin melkein kymmenen minuuttia myöhässä, joten…
Ei ehditä miettiä tuollaisia.
Tärkeintä on, että saan suudella sinua ja kysyä, miten koulussa menee.
Menisi paremmin, jo sinä olisit siellä.
Hitsi. Pitää mennä.
Tehtävä suoritettu.
Koppi!
Kyllä tämä tästä.
Ihan varmasti.
Oletko yhtä huono keittiössä kuin kentällä?
Isaac on taikuri sekä keittiössä että kentällä.
Otan oppia parhailta.
Enemmän pisteitä ja vähemmän puhetta, Ronnie.
Vanhus vaihtoon ja minut tilalle, Trotter.
Kuunteletko tuollaista työntekijältäsi, Ronnie?
Hienoa, että pääsit tulemaan.
Carla kielsi pääsyn kotiin ja sairaalaan, jollen "puhu ystävilleni".
Miten isäsi voi? -Pääsi pois teholta.
Hieno juttu.
Entä vaimo ja äiti?
Sinnittelevät. Äiti ilahtui luiskasta.
En osaa ilmaista kiitollisuuttani… -Ei tarvitsekaan.
Ystävää autetaan. Kerro vain, jos tarvitsette muuta.
Riittääkö tämä puhe Carlalle? -Pitää riittää. Pelataan.
No niin.
Ronnie. Harlan minun porukkaani.
Minä avaan.
Ai. Hei, isä.
Kyle.
Tämä ei ole minun päiväni, mutta olin täällä päin -
ja ajattelin viedä teidät kaikki pizzalle.
Äiti saisi vapaaillan.
Minä olen menossa Sophien ja Willow'n luo,
Ty on Gaben kanssa jossakin ja Katie on partiossa.
Kiitos kuitenkin.
Heippa, äiti!
Hei sitten.
Ja lopuksi.…
Anteeksi vain.
Lopuksi pannulla paistettuja omenapiiraita.
Suolainen kuori, makea ja pehmeä täyte.
Kotoisan jälkiruoan hienostunut versio.
En ole vakuuttunut.
Selvä.
Tarjosin sinulle ideoita, nyt toivon palautetta.
Kerrotko tarkemmin?
Mikään tässä ei ollut sitä, mitä pyysin.
Pyysit sitä, minkä osaan parhaiten.
Haluan täysin uudenlaista ruokaa.
Sellaista, johon asiakkaat muodostavat tunnesiteen.
Jotakin epätavallista,
joka saa asiakkaat palaamaan sekä kokemuksen että ruoan takia.
Emme puhuneet sellaisesta.
Haluan ohjata asiakkaita laajentamaan makuaan -
entistä hienostuneempaan suuntaan.
Haluan Michelin-laatua.
Kuten sanottua, emme puhuneet sellaisesta.
Tämän markkinan asiakkaat viihtyvät keskihintaisissa paikoissa.
Tuollainen visio nostaa hintaluokkaa reilusti.
Asiakaskunta pienenee.
Jos me rakennamme, he saapuvat.
Rahojaan tarjoten.
Kuulin, että olet paras.
Siksi halusin tehdä yhteistyötä.
Kuulinko väärin?
Minä taisin kuulla väärin.
Jatka vain.
Kuka siellä?
Hän saapuu lahjoja tuoden.
On parempi, että CeCe on koulussa.
Pirtelöä ja iltapäiväromantiikkaa. Hemmottelet minua.
Ryan?
Kiitos täydellisestä päivästä Charlestonissa.
Kiitos kaikista täydellisistä päivistä.
Kiitos myös sinulle.
Sinä olet minun rakkauteni.
Se rakkaus on nuoresta asti saanut minut unelmoimaan suuria.
Venyttämään rajoja.
Kun olen sinun kanssasi, haluan muuttaa maailmaa.
Se on ihanaa.
Olet täällä luonut itsellesi kauniin, täyden elämän.
Sinulla on työsi ja ystäväsi.
Perheesi.
Koko kaupunki.
Olet tyytyväinen.
Minä olen matkannut maailmalla löytämättä sitä, mikä sinulla on täällä.
Tule mukaan tähän elämään.
Muuta en sinulta pyydä.
En voi.
Haluan, mutten pysty.
Haluan tehdä sinut onnelliseksi,
mutten osaa.
En osaa asettua yhteen paikkaan.
En osaa -
elää tavallisia päiviä täydellisten päivien välissä.
Sinä ansaitset paremman miehen.
Kaiken aikaa -
luulin, että tanssimme tulevaisuutemme unelmien lomassa.
Tanssimmekin menneisyyden aaveiden keskellä.
Rakastan sinua aina.
Olen antanut sinulle aivan kaiken,
minkä voin antaa.
Olen luopunut enemmästä kuin voit ikinä ymmärtää.
Ja nyt riittää!
Riittää.
Hyvästi, Ryan.
Mene pois!
HELEN, SOITA MEILLE.
OLE KILTTI JA VASTAA PUHELIMEEN. MEIDÄN PITÄÄ PUHUA.
Tekstitys: Mari Harve